**Korn** (estilizado como **KoЯn**) é unha banda de nu metal de Bakersfield (California), Estados Unidos. Xunto con outros grupos da época, inspiraron a moitos dos grupos de nu metal e metal alternativo dos 90 e os comezos do 2000. O grupo conseguiu debutar nove veces consecutivas entre os dez primeiros da lista de éxitos Billboard.

Ata o día de hoxe o grupo vendeu máis de 30 millóns de álbums no mundo enteiro, sendo 16 millóns e medio os vendidos nos Estados Unidos, e foi nomeado 6 veces aos premios Grammy, gañando dous deles.

Historia
--------

### Formación (1993-1995)

KoЯn formouse trala disolución do grupo L.A.P.D. Reginald Arvizu, James Shaffer, e David Silveria decidiron continuar coma grupo, xuntándose co guitarrista Brian Welch e buscando un cantante. Jonathan Davis uniuse a eles en 1993 e púxeronlle o nome de *KoЯn* ao novo grupo.

Máis tarde en 1993, comezaron a traballar co produtor Ross Robinson, gravando o EP *Neidermeyer's Mind* ese mesmo ano. Contiña catro temas: "Predictable", "Blind", "Daddy", e "Alive". Paul Pontius de Immortal/Epic Records firmou un contrato con eles, e comezaron a traballar no seu primeiro LP *KoЯn*. "Blind" foi o primeiro sinxelo do álbum.

O disco foi lanzado o 11 de outubro de 1994, pero o grupo tivo moi pouco apoio das cadeas de radio e televisión, pero conseguiron un gran número de fans. Grazas ao apoio destes fans o grupo acadou o número 72 na lista de éxtios Billboard en 1996. O seu primeiro nomeamento aos Grammy foi polo tema "Shoots and Ladders".

### Life Is Peachy (1996-1997)

O segundo disco do grupo, *Life is Peachy*, foi lanzado o 15 de outubro de 1996, tendo un son máis escuro que o seu disco anterior. Tamén gravaron dúas versións, *Low Rider* do grupo War, e *Wicked* de Ice Cube, esta última xunto ao vocalista Chino Moreno do grupo Deftones.

*Life Is Peachy* vendeu máis de 106.000 copias na primeira semana e acadou o número 3 na lista de éxitos Billboard. O primeiro sinxelo, "No Place to Hide" recibiu un nomeamento aos Grammy. "A.D.I.D.A.S." foi o segundo sinxelo. O título parece facer referencia á marca de roupa Adidas, pero realmente é un acrónimo do *"All Day I Dream About Sex"* (en inglés: "Soño todo o día có sexo").

A popularidade do grupo medrou ao encabezar o festival de música Lollapalooza de 1997 xunto ao grupo Tool, aínda que non puideron asistir xa que a Munky diagnosticóuselle unha meninxite.

A finais de 1997, KoЯn formou o seu propio sélo discográfico, "Elementree Records", asinando a grupos coma Videodrone e Orgy.

### Follow the Leader (1998-1999)

KoЯn sacou o seu terceiro álbum *Follow the leader* o 18 de agosto de 1998, no que participaron tamén outros cantantes coma Ice Cube, Tre Hardson, Fred Durst do grupo Limp Bizkit e o actor Cheech Marin no tema agochado "Earache My Eye".

O disco tivo un grande éxito, debutando no número 1 da lista Billboard con 268.000 copias vendidas na súa primeira semana.. Os sinxelos deste álbum foron "Got the Life" e "Freak on a Leash". "Got the Life" foi o primeiro videoclip retirado na histria da MTV.

"Freak on a Leash" gañou un Grammy polo mellor vídeo musical e un nomeamento á mellor actuación de hard rock. O vídeo tamén recibiu nove nomeamentos aos premios da MTV, nas categorías de vídeo do ano, mellor vídeo de rock, mellor dirección e mellores efectos especiais entre outras, gañando dous dos premios.

No mesmo ano o grupo comezou unha xira anual chamada *Family Values Tour*. KoЯn encabezaba a xira xunto a Incubus, Orgy, Limp Bizkit, Ice Cube, e Rammstein. En 1999, Limp Bizkit encabezou a xira xunto a Primus, Staind, The Crystal Method, Method Man & Redman, e Filter. KoЯn non aparecían no cartel e só facían aparicións sorpresa nesta edición.

### Issues (1999-2001)

O cuarto álbum do grupo *Issues*, producido por Brendan O'Brien, saíu ao mercado o 16 de novembro de 1999. O deseño da portada realizouno Alfredo Carlos tras gañar un concurso da MTV.
O disco debutou no número 1 da lista Billboard con máis de 573.000 copias vendidas. Anteriormente Korn aparecera nun episodio de South Park, no que sonou o primeiro sinxelo de *Issues*, "Falling Away from Me".

### Take a Look in the Mirror e Greatest Hits (2003-2005)

O sexto álbum do grupo, *Take a Look in the Mirror* saíu ao mercado o 21 de novembro do 2003,. Eles mesmos produciron o álbum, e lanzaron os sinxelos "Right Now", "Y'All Want a Single" e "Everything I've Known". O álbum foi número 9 na lista Billboard, vendendo unhas 179.000 copias na súa primeira semana.

O disco de grandes éxitos do grupo, *Greatest Hits, Volume 1*, saíu á venda o 5 de outubro do 2004, debutando no número 4 da lista Billboard e vendendo máis de 129.000 copias. Os dous sinxelos do disco foron o primeiro unha versión do tema "Word Up!" de Cameo, e o segundo unha versión da canción de Pink Floyd "Another Brick in the Wall".

Posteriormente Brian "Head" Welch anunciou que deixaba o grupo argumentando: 

> 
> 
> Escollín ao señor Xesucristo coma o meu salvador, e dedicarei os meus obxectivos musicais para ese fin
> 
> 

### See You on the Other Side (2005-2006)

O álbum *See You on the Other Side* foi lanzado ao mercado o 6 de decembro de 2005, debutando no número 3 na lista Billboard, permanecendo entre os 100 primeiros da lista durante 34 semanas consecutivas. O primeiro sinxelo foi "Twisted Transistor", sendo Dave Meyers o director do vídeo musical. Neste, os rapeiros Xzibit, Lil' Jon, Snoop Dogg e David Banner facíanse pasar polos integrantes de KoЯn.

O anuncio da volta do *Family Values Tour* fíxose o 18 de abril do 2006, compartindo cartel con Deftones, Stone Sour, Flyleaf, e Dir en grey. KoЯn e Evanescence encabezaron o cartel na edición do 2007, xunto a Atreyu, Hellyeah, e Trivium.

Membros
-------

* Reginald „Fieldy" Arvizu Reginald „Fieldy" Arvizu
* James „Munky" ShafferJames „Munky" Shaffer
* Jonathan DavisJonathan Davis
* Ray LuzierRay Luzier
* Brian „Head" WelchBrian „Head" Welch

* Jonathan Davis - Vocalista, gaita.
* Reginald "Fieldy" Arvizu - Baixo.
* James "Munky" Shaffer - Guitarra.
* Brian "Head" Welch - Guitarra, voces.
* Ray Luzier – Batería.

### Antigos Membros

* David Silveira - Batería.

Discografía
-----------

| Álbum | Ano | Selo |
| --- | --- | --- |
| *KoЯn* | 1994 | Epic Records, Immortal |
| *Life is Peachy* | 1996 | Epic, Immortal |
| *Follow the leader* | 1998 | Epic, Immortal |
| *Issues* | 1999 | Epic, Immortal |
| *Untouchables* | 2002 | Epic, Immortal |
| *Take A Look In The Mirror* | 2003 | Epic, Immortal |
| *See You on the Other Side* | 2005 | EMI, Virgin |
| *Álbum sen título* | 2007 | EMI/Virgin |
| *Korn III – Remember Who You Are* | 2010 | Roadrunner Records |
| *The Path of Totality* | 2011 | Roadrunner Records |
| *The Paradigm Shift* | 2013 | Prospect Park, Caroline, Universal |
| *The Serenity of Suffering* | 2016 | Roadrunner Records |
| *The Nothing* | 2019 | Roadrunner Records, Elektra Records |
| *Requiem* | 2022 | Loma Vista Recordings, Concord |

Notas
-----

1. 1 2  All Media Guide (ed.). "*Korn* review". Consultado o 2007-10-11. [*Ligazón morta*] *(en inglés)*
2. 1 2 3  Billboard (ed.). "Artist Chart History". Arquivado dende o orixinal o 29 de setembro de 2007. Consultado o 2007-10-03.  *(en inglés)*
3. ↑  RIAA (ed.). "Top Selling Artists". Arquivado dende o orixinal o 25 de xullo de 2013. Consultado o 2007-11-04.  *(en inglés)*
4. ↑  All Media Guide (ed.). "Premios Grammy". Consultado o 2007-12-06. [*Ligazón morta*] *(en inglés)*
5. 1 2  Rock on the Net (ed.). "Grammy Awards: Best Metal Performance". Consultado o 2007-09-03.
6. ↑  All Media Guide (ed.). "*Life Is Peachy*". Consultado o 2007-12-06. [*Ligazón morta*] *(en inglés)*
7. ↑  MTV, ed. (1997-08-01). "KoЯn non asiste ao Lollapalooza pola enfermidade do seu guitarrista". Consultado o 2007-10-03.
8. ↑  MTV, ed. (1998-08-26). "Korn Tops Album Heap In Chart Debut". Consultado o 2007-10-03.  *(en inglés)*
9. ↑  The TRL Archive (ed.). "Hall of Fame". Arquivado dende o orixinal o 04 de novembro de 2007. Consultado o 2007-10-03.  *(en inglés)*
10. ↑  Rock on the Net (ed.). "42 edición dos Grammy - 2000". Consultado o 2007-10-03.
11. ↑  Rock on the Net (ed.). "1999 MTV Video Music Awards". Consultado o 2007-10-03.  *(en inglés)*
12. ↑  MTV, ed. (1999-09-17). "Korn pide aos fans deseñar a portada do seu disco". Consultado o 2007-10-03.  *(en inglés)*
13. ↑  MTV, ed. (1999-11-24). "Korn Tops On Album Chart". Consultado o 2007-10-03.  *(en inglés)*
14. ↑  MTV, ed. (1999-10-11). "Korn To Premiere New Track During "South Park" Special". Consultado o 2007-10-03.  *(en inglés)*
15. ↑  MTV, ed. (2003-11-17). "Korn lanza Take A Look In The Mirror". Consultado o 2007-10-03.  *(en inglés)*
16. ↑  MTV, ed. (2005-02-22). "Brian 'Head' Welch deixa o grupo". Consultado o 2007-10-03.  *(en inglés)*
17. ↑  MTV, ed. (2006-04-18). "Korn resucita o Family Values Tour con Deftones e Stone Sour". Consultado o 2007-10-03.  *(en inglés)*
18. ↑  MTV, ed. (2007-03-26). "Korn, Evanescence e Hellyeah no cartel do Family Values Tour". Consultado o 2007-10-03.  *(en inglés)*

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Korn*** |

### Ligazóns externas

* Web oficial da banda *(en inglés)*
* Web MySpace oficial do grupo *(en inglés)*

| * v
* c
* e
KoЯn |
| --- |
| 
* **Jonathan Davis**
* **Munky**
* **Fieldy**
* **Ray Luzier**
* **Head**

* David Silveria

 |
| Álbums de estudio | 
* *KoЯn* (1994)
* *Life Is Peachy* (1996)
* *Follow the Leader* (1998)
* *Issues* (1999)
* *Untouchables* (2002)
* *Take a Look in the Mirror* (2003)
* *See You on the Other Side* (2005)
* *Álbum sen título* (2007)
* *KoЯn III: Remember Who You Are* (2010)
* *The Path of Totality* (2011)
* *The Paradigm Shift* (2013)
* *The Serenity of Suffering* (2016)
* *The Nothing* (2019)
* *Requiem* (2022)

 |
| Directos e recompilatorios | 
* *MTV Unplugged*
* *Greatest Hits, Vol. 1*
* *Live & Rare*
* *Chopped, Screwed, Live and Unglued*
* *Korn: Collected*
* *The Essential Korn*

 |
| EPs e demos | *Neidermeyer's Mind*
* *All Mixed Up*
* *Korn Digital EP #1*
* *Korn Digital EP #2*
* *Korn Digital EP #3*
 |

|  |  |
| --- | --- |
| Control de autoridades | 
* Wd: Q80304
* WorldCat
* VIAF: 127461144
* AllMusic: mn0000112789
* BNF: 13977239v
* Discogs: 18837
* Genius: Korn
* GND: 10309553-6
* IMDb: nm1241622
* ISNI: 0000 0001 2316 1526
* LCCN: no98113948
* MusicBrainz: ID
* NKC: xx0014753
* Songkick: 202975
* SUDOC: 078612756
* TVcom: korn

 |